The Human Equation

The Human Equation (בתרגום מילולי לעברית "המשוואה האנושית") הוא האלבום השישי של המוזיקאי והזמר ההולנדי אריאן אנתוני לוקאשן (Arjen Anthony Lucassen), שיצא לאור תחת השם אירייאון (Ayreon). האלבום הופץ לחנויות ב-25 במאי 2004. כמו באלבומים האחרים של אייריאון, משתתפים בתקליט שורה של אמנים אורחים שלא השתתפו קודם לכן בפרויקטים של אייריאון, ובהם: ג'יימס לאברי מלהקת דרים ת'יאטר, מיקאל אקרפלדט מאופת', אריק קלייטון (Eric Clayton) מהסאוויור מאשין (Saviour Machine), ודווין טאונסנד (Devin Townsend), המבצעים מוזיקה שנכתבה ועובדה על ידי לוקאשן. האלבום הוא אופרת רוק ומשתייך בסגנונו לסוגת המטאל המתקדם.

 הרעיון וסיפור העלילה 
האלבום בוחן את רעיון הלידה מחדש במשמעות הפסיכולוגית, ועוקב אחר סיפורו של אדם, ששקע בתרדמת לאחר תאונת דרכים והוא נאבק בעברו, ברגשותיו, ובמצבו הנוכחי כשהוא לכוד בתוך מחשבותיו. הנסיבות שבהן התרחשה תאונת הדרכים הן עלומות, מכוניתו של האיש (המכונה באלבום "Me", כלומר "אני" ומגולם על ידי ג'יימס לאברי) סטתה לאור היום מהדרך צדדית בה נהג והתנגשה בעץ. בעקבות התאונה הוא שקע בתרדמת שנמשכה עשרים יום, כשכל יום מיוצג על ידי שיר אחד באלבום. לכל שיר יש מבנה שונה במקצת, אם כי יש נושאים משותפים עיקריים, כדוגמת נוכחותם של רגשותיו המובלטים של Me בעולם החלום בו הוא שרוי (כולל פחד, המגולם על ידי מיקאל אקרפלדט, גאווה, אותה מגלם מגנוס אקוול (Magnus Ekwall) והגיון, המגולם על ידי אריק קלייטון); הנוכחות של אשת Me (מרסלה בוביו Marcela Bovio) וחברו הטוב ביותר (אריאן אנתוני לוקאשן) לצד מיטתו; והמאורעות מעברו ש-Me נאלץ לחשוב עליהם מחדש.

העלילה נבנית החל מהמצב בו Me הוא אדם שבור ומסתיימת בלידתו מחדש בסופו של דבר כאדם חדש טוב יותר. במהלך האלבום נחשף עברו האפל, שבו מתגלה כי סבל מאביו (הזמר מייק בייקר) שנהג להתעלל בו, הפך חסר רחמים בעקבות התעללות של בריונים בבית הספר, ולבסוף בגד בחברו הקרוב ביותר על מנת להפיק תועלת אישית. במקביל לחשיפת העבר משולב סיפורם של אשת Me וחברו הטוב ביותר, כאשר לבסוף מתגלה הסיבה לתאונת הדרכים המסתורית. Me היה עד למאורע בו השניים גילו רגשות חיבה ביניהם ובייאושו סטה בכוונה מהכביש והתנגש בעץ. בסיום האלבום מתבררים הפרטים המדויקים שהובילו כל אחד השלושה לדרך בה התנהג והשלושה סולחים כל אחד לרעהו, מעשה המוביל את Me לכבוש את רגשותיו השליליים ולהימלט מכלאו המסויט.

האלבום מסתיים בסוף מפתיע השייך לעולם המדע הבדיוני השונה מאוד מסגנון הפסיכודרמה המאפיין את התקליט, אבל מזכיר אלבומים קודמים מפרויקט אייריאון. השיר האחרון באלבום נקטע לפתע כרגע בו הוא מגיע לקרשצ'נדו, וקול ממחושב מודיע על סגירת מכונת החלומות (Dream Sequencer) אותה המציא אריאן באלבום משנת 2000,  Universal Migrator Part 1: The Dream Sequencer. ואז נשמע קולה של הדמות Forever מתוך האלבום השלישי בפרויקט אייריאון, Into the Electric Castle, אומרת את המילים האחרונות באלבום, כשהיא קושרת את המאורעות לעלילת אייריאון שהתחילה באלבום The Final Experiment (הניסוי האחרון).

 רשימת השירים 

 # שם השיר במקור שם השיר בעברית מילים לחן זמן 1. "Day One: Vigil"   "היום הראשון: משמרת" Arjen Anthony Lucassen Arjen Anthony Lucassen 1:33 2. "Day Two: Isolation" "היום השני: בידוד" 8:42 3. "Day Three: Pain" "היום השלישי: כאב" Lucassen, Devin Townsend 4:58 4. "Day Four: Mystery" "היום הרביעי: מסתורין"Lucassen 5:37 5. "Day Five: Voices" "היום החמישי: קולות" 7:09 6. "Day Six: Childhood" "היום השישי: ילדות" 5:05 7. "Day Seven: Hope" "היום השביעי: תקווה" 2:47 8. "Day Eight: School" "היום השמיני: בית הספר" Lucassen, Townsend 4:22 9. "Day Nine: Playground" "היום התשיעי: מגרש המשחקים"Lucassen 2:15 10. "Day Ten: Memories" "היום העשירי: זיכרונות" 3:57 11. "Day Eleven: Love" "היום האחד עשר: אהבה" 4:18 12. "Day Twelve: Trauma" "היום השנים עשר: טראומה" 9:54 13. "Day Thirteen: Sign" "היום השלושה עשר: סימן" Lucassen, Heather Findlay 4:47 14. "Day Fourteen: Pride" "היום הארבעה עשר: גאווה"Lucassen 4:42 15. "Day Fifteen: Betrayal" "היום החמישה עשר: בגידה" 5:24 16. "Day Sixteen: Loser" "היום השישה עשר: מפסידן" Lucassen, Townsend 4:46 17. " Day Seventeen: Accident?"  "היום השבעה עשר: תאונה?" Lucassen, Devon Graves 5:42 18. "Day Eighteen: Realization" "היום השמונה עשר: הבנה"Lucassen 4:31 19. "Day Nineteen: Disclosure" "היום התשעה עשר: חשיפה" 4:42 20. "Day Twenty: Confrontation" "היום העשרים: עימות" 7:03

 מהדורות 
אלבום זה יצא לאור בשלוש מהדורות שונות:
מהדורה רגילה: 2 תקליטורים
מהדורה מיוחדת: 2 תקליטורים ו-DVD אחד הכולל קטעי וידאו של "מאחורי הקלעים"
מהדורת דה-לוקס מהודרת מוגבלת: 2 תקליטורים, DVD אחד הכולל קטעי וידאו של "מאחורי הקלעים" וספרון בן 36 דפים.

מהדורת הדה-לוקס מופצת בפורמט של ספר הנפתח כאשר שני התקליטורים בחלק הפנימי השמאלי של הכריכה, ה-DVD בחלק הפנימי הימני ו-36 העמודים באמצע ובהם מילות השירים ואיור גדול עבור כל יום.

 DVD 
Inside  [45:27] – מאחורי הקלעים
Concept  [3:05] – הרעיון המרכזי שמאחורי "המשוואה האנושית"
Drums  [3:32] – התופים של אד וורבי (Ed Warby)
Video  [3:49] – וידאו קליפ של השיר "היום האחד עשר: אהבה"
Teaser  [1:28] - קדימון לתקליט.

 הזמרים 
שמאל|ממוזער|250px|אריאן לוקאשן
 ג'יימס לאברי מלהקת דרים ת'יאטר בתפקיד Me
 מיקאל אקרפלדט מלהקת אופת' בתפקיד פחד
 אריק קלייטון (Eric Clayton) מהסאוויור מאשין (Saviour Machine) בתפקיד הגיון
 הת'ר פינדלי (Heather Findlay) מלהקת מוסטלי אוטום (Mostly Autumn) בתפקיד אהבה
 אירן ג'נסן (Irene Jansen) לשעבר חברת להקת קרמה בתפקיד תשוקה
 מגנוס אקוול (Magnus Ekwall) חבר להקת הקוויל (The Quill) בתפקיד גאווה
 דבון גרייבס (Devon Graves) מלהקת דד סול טריב (Dead Soul Tribe) בתפקיד כאב.
 מרסלה בוביו (Marcela Bovio) זמרת מקסיקנית בתפקיד אשת Me
 מייק בייקר (Mike Baker) מלהקת שדאו גלרי (Shadow Gallery) בתפקיד האב
 אריאן לוקאשן (Arjen Lucassen) בתפקיד חברו הטוב של Me
 דווין טאונסנד (Devin Townsend), ככעס
 פיטר דולטרי (Peter Daltrey) בתפקיד Forever

 הנגנים 
 אריאן לוקאשן – כל קטעי הגיטרה (חשמלית, אקוסטית והסוג המכונה lap steel guitar), גיטרה בס, מנדולינה, קלידים, סינתיסייזר, ואורגן האמונד
 אד וורבי (Ed Warby) – כל התופים וכלי ההקשה
 רוברט באבה (Robert Baba) – כל הכינורות
 מריקה ואן דן ברוק (Marieke van den Broek) – כל קטעי הצ'לו
 ג'ון מקמנוס (John McManus) חליל בימים 13, 16 ו-18, משרוקית ביום 18
 יראון חוסנס (Jeroen Goossens) – חליל בימים 3, 5, 9, 14 ו-18, חליל אלט ביום 2, חליל בס בימים 5 ו-14, חליל פאן ביום 6, חלילית ביום 13, דידג'רידו ביום 16, בסון ביום 18
 יוסט ואן דן ברוק – סולו סינתיסייזר ביום 2, ספינט ביום 13
 מרטין אורפורד - סולו סינתיסייזר ביום 15
 קן הנזלי (Ken Hensley מלהקת אוריה היפ ) – סולו אורגן האמונד ביום 16
 אוליבר וייקמן (Oliver Wakeman) - סולו סינתיסייזר ביום 17

 קישורים חיצוניים 

 The Human Equation (Part 1) באתר YouTube
 The Human Equation (Part 2) באתר YouTube
 האלבום באתר של אייריאון 
 האלבום באתר Progarchives.com, אוסף של ביקורות על האלבום
 ביקורת בעברית של טל עופר על האלבום

קטגוריה:אלבומי מטאל
קטגוריה:אלבומים באנגלית
קטגוריה:אלבומי קונספט